En middelsstor, lang og slank, brunrød trebukk med metallisk blå dekkvinger. Antennene er tynne og noe over halvparten så lange som kroppen, litt innenfor midten med en dusk av svarte hår. Pronotum er nokså sylindrisk, et stykke bak midten av hver sidekant med en skarp pigg, dekkvingene er reduserte til smale, sprikende fliker som ikke dekker bakkroppen. Beina er lange og tynne, leggen på bakbeina med en dusk av svarte hår i spissen.